recursal/SuperWikiNEXT-32B huggingface dataset:
**ஏ. எம். சரவணம்** ஒரு இந்திய தேசிய காங்கிரஸ் அரசியல்வாதி

வாழ்க்கை
--------

இந்தியாவின் ஊட்டி,உதகமகண்டலம் நீலகிரி மாவட்டத்தில் எட்டாம் ஆம் வகுப்பு வரை படித்த இவர் 1902 ஆம் ஆண்டு பின்தங்கிய சமூகத்தில் பிறந்து வளர்ந்தார்,அவரது போராட்ட வரலாறு பெரியகாயத்தில் தீவிரமாக பங்கேற்று இந்தியாவில் காங்கிரஸ் யில் சேர்ந்தார், 1932 இல் தேசிய காங்கிரஸ் பெரியக்கம் பின்பு அவர் 1936 முதல் 1956 வரை காங்கிரஸ் கட்சியில் பணியாற்றினார்,மேலும் ஊட்டி டவுன் காங்கிரஸ்,நீலகிரி மாவட்ட காங்கிரஸ் செயலாளர் மற்றும் நீலகிரி மாவட்ட காங்கிரஸ் தலைவராக தொடர்ந்து பணியாற்றினார்,1975 யில் மறைந்தார்.

அரசியல் கொள்கை
--------------

சுதந்திரத்திற்கு பின்னர் காமராஜ் அவர்கள் எம்எல்சி பதவியை ஏற்றுக்கொள்ள சொன்ன போது குடும்ப சூழ்நிலை காரணமாக அதனை ஏற்க மறுத்து விட்டார். பின்னர் மிகவும் பிற்பட்டோர் நலக்குழு உறுப்பினராக நியமிக்கப்பட்டு செயல்பட்டுவந்தார். காங்கிரஸ் பேரியக்கம் இந்திராகாந்தி காலத்தில் இரண்டாக உடைந்த போது இவரை இந்திரா காங்கிரஸ் மாவட்ட தலைவராக அணுகியபோது அதை மறுத்து,காமராஜ் தலைமையிலான காங்கிரஸ் பேரியக்கத்திலேயே நிலைத்து வந்துள்ளார்.நீலகிரி மாவட்ட சலவைத் தொழிலாளர்கள் சங்கத்தை இவர் தலைமையேற்று திறம்பட செயல்பட்டவர் .இந்திராகாந்தியால் கொண்டு வரப்பட்ட எமர்ஜென்சியை கண்டு வெகுண்டெழுந்தவர் காமராஜரின் மறைவுக்கு பின்னர் அதிர்ச்சிக் குள்ளாகி பிறகு 1975ஆம் ஆண்டு டிசம்பர் மாதம் 7ம் நாள் காலமானார் .இவரது சுதந்திரபோராட்ட பங்கினை கவுரவிப்பதற்காக பிரதமர் இந்திராகாந்தி அரசு தாமிர பட்டயமும்,பாராட்டு பத்திரமும் வழங்கி கவுரவித்தது குறிப்பிடத்தக்கது.

மேற்கோள்கள்
-----------

1. ↑
2. ↑
3. ↑
**வில்லியம் அராஸ் ஜான்ஸ்டன்** (William Arras Johnston 26 பிப்ரவரி 1922 - 25 மே 2007) ஒருமுன்னாள் ஆஸ்திரேலிய துடுப்பாட்ட வீரர் ஆவார். இவர் 1947 முதல் 1955 வரை நாற்பது தேர்வுத் துடுப்பாட்டப் போட்டிகளில் விளையாடினார். ஒரு இடது கை விரைவு வீச்சாளராகவும், இடது கை வழமைச் சுழல் பந்துவீச்சாளராகவும் இருந்தார். ஜான்ஸ்டன் டான் பிராட்மேனின் 1948 சுற்றுப்பயண அணியின் முன்னோடியாக அறியப்பட்டார், இது "தி இன்வின்சிபிள்ஸ் "என்று அழைக்கப்படுகிறது. மேலும் இங்கிலாந்து சுற்றுப்பயணத்தில் 100 இழப்புகளை வீழ்த்திய கடைசி ஆஸ்திரேலிய வீரர் ஆவார். இவரது பங்களிப்பை அங்கீகரிக்கும் விதமாக, 1949 ஆம் ஆண்டில் *விசுடன்* சிறந்த துடுப்பாட்ட வீரர்களில் ஒருவராக பெயரிடப்பட்டார்.1951-52 ஆம் ஆண்டில் 100 தேர்வுத் துடுப்பாட்ட இழப்புகளை விரைவாக வீழ்த்திய பந்துவீச்சாளர் ஆனார். இவர் 24 தேர்வுத் துடுப்பாட்டப் போட்டிகளில் விளையாடி 111 இழப்புகளைக் கைப்பற்றினார். இவரின் பந்துவீச்சு சராசரி 19 க்கும் குறைவாக இருந்தது.இதில் 19 போட்டிகளில் ஆத்திரேலிய துடுப்பாட்ட அணி வென்றது.இதில் 2 போட்டிகளில் மட்டுமே தோல்வி அடைந்தது. ஓய்விற்குப் பிறகு,இவர் விற்பனை மற்றும் சந்தைப்படுத்தல் துறையில் பணியாற்றினார், பின்னர் சொந்தமாக தொழில்களைத் துவங்கினார். இவருக்கு இரண்டு மகன்கள் இருந்தனர், இவர்களில் ஒருவர் துடுப்பாட்ட நிர்வாகியாக ஆனார். ஜான்ஸ்டன் தனது 85 வயதில் மே 25, 2007 அன்று இறந்தார்.

ஆரம்ப ஆண்டுகளில்
----------------

ஜான்ஸ்டன் சிறுவயதிலிருந்தே துடுப்பாட்டத்தினை விளையாடி வந்தார்.தனது மூத்த சகோதரர் ஆலனுடன் ஆண்டு முழுவதும் தனது தந்தைக்கு சொந்தமான குடும்ப பால் பண்ணையில் ஒரு கொல்லைப்புற ஆடுகளத்தில் விளையாடினார்.ஜான்ஸ்டன் தனது பள்ளி ஆசிரியரின் அழைப்பின் பேரில் தனது சகோதரருடன் சேர்ந்து பன்னிரண்டு வயதிலேயே துடுப்பட்டப் போட்டியில் அறிமுகமானார்.அந்தப் போட்டியில் தனது முதல் இழப்பினைக் கைப்பற்றினார்.கோலாக் உயர்நிலைப் பள்ளியில் சகோதரர்கள் கல்வி பயின்றனர்.அங்கு பில் துடுப்பாட்டம் மற்றும் கால்பந்து அணிகளின் தலைவராகவும் இருந்தார். 1939 ஆம் ஆண்டில் ஜான்ஸ்டன் பதினாறாம் வயதில் பள்ளியை விட்டு வெளியேறினார். பின்னர் இவர் கோலாக்கில் பணிபுரிந்தார். மூன்றாம் லெவன் போட்டியில் ரிச்மண்ட் துடுப்பாட்ட அணிக்காக 16 ஓட்டங்களை மட்டுமே விட்டுக் கொடுத்து 6 இழப்புகளைக் கைப்பற்றினார்.பின்னர் இவர் இரண்டாம் லெவன் அணி சார்பாக வினையாடினார். 1939-40 ஆம் ஆ டின் கடைசி ஆட்டத்தில் தனது முதல் தரத் துடுப்பாட்டப் போட்டியில் அறிமுகமானார். அடுத்த ஆண்டில், தனது பத்தொன்பதாம் வயதில், குயின்ஸ்லாந்துக்கு எதிரான விக்டோரியாவின் ஷெஃபீல்ட் ஷீல்ட் போட்டிக்காக இவர் தேர்ந்தெடுக்கப்பட்டார், ஆனால் பேர்ள் ஹார்பர் தாக்குதல்ககளினால் போட்டி ரத்து செய்ய நிர்பந்திக்கப்பட்டன.ஜான்ஸ்டன் தனது சகோதரருடன் ராயல் ஆஸ்திரேலிய விமானப்படையில் சேர்ந்தார், வடக்கு ஆஸ்திரேலியாவில் ரேடார் தொழில்நுட்ப வல்லுநராக நான்கு ஆண்டுகள் பணியாற்றினார். பயிற்சி முகாமில் தான் இவர் முதலில் கீத் மில்லரை சந்தித்தார். அயர்லாந்தில் விமான விபத்தில் இவரது சகோதரர் இறந்தார்.

முதல் வகுப்பு மற்றும் டெஸ்ட் அறிமுக
-----------------------------------

1945-46 ஆம் ஆண்டில் இவர் முதல் தரத் துடுப்பாட்டப் போட்டிகளில் இவர் அறிமுகமானார். தனது முதல் போட்டியில் குயீசுலாந்து துடுப்பாட்ட அணிக்கு எதிரான போட்டியில் இவர் விளையாடினார்.

சான்றுகள்
---------

1. ↑  "Bill Johnston Obit (photos)". AAP. Archived from the original on 14 டிசம்பர் 2019.. பார்த்த நாள்: 4 December 2013.
2. ↑  "Wisden 1949 – William Johnston". Wisden. 1949. 25 May 2007 அன்று பார்க்கப்பட்டது.
**ஜெ. ஹெலன் டேவிட்சன்** (*J. Helen Davidson*) 2009 ஆம் ஆண்டு நடைபெற்ற தேர்தலில், திராவிட முன்னேற்றக் கழக வேட்பாளராக 15 வது மக்களவைக்கு தேர்ந்தெடுக்கப்பட்ட இந்திய அரசியல்வாதி ஆவார். ஒரு ஆசிரியரான இவர், அறிவியலில் இளங்கலை பட்டம் பெற்றவர். மேலும், கிறிஸ்தவ நாடார் சமூகத்தைச் சேர்ந்தவர். கன்னியாகுமரி மக்களவைத் தொகுதியைப் பிரதிநிதித்துவப்படுத்திய முதல் பெண் நாடாளுமன்ற உறுப்பினரான இவர் 1993 இல் டேவிட்சனை மணந்தார். ஹெலன் திராவிட முன்னேற்றக் கழகத்தைச் சேர்ந்தவர். கன்னியாகுமரி மாவட்டத்தில் திமுகவின் வளர்ச்சிக்கு இவரது குடும்பம் முக்கியப் பங்காற்றியது.

கல்வி
-----

ஹெலன் டேவிட்சன் நாகர்கோவிலில் உள்ள சிறுமலர் பெண்கள் மேல்நிலைப் பள்ளியில் பயின்றார். நாகர்கோவில், புனித சிலுவை கல்லூரியில் இளங்கலைப் பட்டம் பெற்றார். பட்டம் பெற்றதும், அகஸ்தீஸ்வரத்தில் உள்ள விவேகானந்தா கல்லூரியில் முதுகலைப் பட்டமும், அண்ணாமலைப் பல்கலைக்கழகத்தில் கல்வியில் இளங்கலைப் பட்டமும் பெற்றார்.

மேற்கோள்கள்
-----------

1. ↑  Indian Government profile
2. ↑  "கன்னியாகுமரிக்கு பெண் வேட்பாளரை நிறுத்திய திமுக". *ஒன்இந்தியா*. 7 April 2009.
3. ↑   வார்ப்புரு:User-generated source
**ஜெ. வைத்தியநாதன்** (பிறப்பு: 1965) என்பவர் தமிழ்நாட்டைச் சேர்ந்த மிருதங்கக் கலைஞர் ஆவார்.

இசைப் பயிற்சி
-------------

வைத்தியநாதன் காஞ்சிபுரத்தில் பிறந்தவர். இவரின் தந்தை, பிரபல கருநாடக இசைப் பாடகர் டி. கே. ஜெயராமன் ஆவார். வைத்தியநாதன் மிருதங்க இசையை பாலக்காடு ராஜாமணி, திண்டுக்கல் இராமமூர்த்தி, ஸ்ரீநிவாசன், தஞ்சாவூர் ராம்தாஸ், டி. கே. மூர்த்தி ஆகியோரிடம் கற்றார்.

இசைப் பணி
---------

அகில இந்திய வானொலியில் உயர்தரக் கலைஞராக அங்கீகரிக்கப்பட்டவர். டி. கே. பட்டம்மாள், எம். எஸ். சுப்புலட்சுமி, எம். எல். வசந்தகுமாரி, கே. வி. நாராயணசுவாமி, எம். பாலமுரளிகிருஷ்ணா, டி. என். கிருஷ்ணன் ஆகிய புகழ்மிக்க கலைஞர்களுக்கு மிருதங்கம் வாசித்துள்ளார்.

அருணா சாயிராம், சுதா ரகுநாதன் உள்ளிட்ட இக்காலத்து இசைக் கலைஞர்களுக்கு பக்க வாத்தியமாக மிருதங்கம் வாசித்து வருகிறார்.

விருதுகள்
---------

* கலைமாமணி விருது, வழங்கியது: தமிழ் நாடு அரசு
* இசைப் பேரொளி விருது (2010), வழங்கியது: கார்த்திக் பைன் ஆர்ட்ஸ், சென்னை
* சங்கீத நாடக அகாதமி விருது (2016), வழங்கியது: இந்திய அரசின் சங்கீத நாடக அகாதமி

மேற்கோள்கள்
-----------

1. 1 2 3 4  "Akademi Awardee". சங்கீத நாடக அகாதமி. 16 டிசம்பர் 2018. Archived from the original on 2018-03-16.. பார்த்த நாள்: 16 டிசம்பர் 2018.
2. 1 2  "Recognition for percussion". தி இந்து. 30 நவம்பர் 2010.. பார்த்த நாள்: 16 டிசம்பர் 2018.
**திரவமாக்கப்பட்ட வாயு** (Liquified gas) (சில நேரங்களில் திரவ வாயு எனவும் அழைக்கப்படுகிறது)  என்பது  குளிர்வித்தலின்  காரணமாகவோ  அல்லது அழுத்தத்தின் விளைவாகவோ திரவமாக்கப்படும் ஒரு வாயுவைக்  குறிக்கும்.  திரவமாக்கப்பட்ட  வாயுக்களுக்கான  உதாரணமானது  திரவ காற்று, திரவமாக்கப்பட்ட இயற்கை வாயு மற்றும் திரவ பெட்ரோலிய வாயு ஆகியவற்றை உள்ளடக்கியதாகும்.

திரவ காற்று
-----------

லிஸ்டர் தடுப்பு மருந்து நிறுவனத்தில், திரவ காற்றானது உயிரியல் ஆய்வுகளை மேற்கொள்வதில் ஒரு காரணியாக பயன்படுத்தப்பட்டு வருகிறது. டைபாய்டு பேசில்லசின், செல்லினிடையே காணப்படும் கூறுகளை  உற்றுநோக்கும் ஒரு ஆராய்ச்சியானது டாக்டர் ஆலன் மெக்ஃபாடைன், தலைமையில் தொடங்கப்பட்டது. இந்த ஆய்வு ஒரு உயிரினத்தின் செல் பிளாசுமாவை பிரிப்பதன் அவசியத்தை வலியுறுத்தியது.

திரவமாக்கப்பட்ட இயற்கை வாயு
---------------------------

திரவமாக்கப்பட்ட இயற்கை வாயு என்பது சேகரித்து வைக்கும் வசதி மற்றும் போக்குவரத்து வசதிக்காக இயற்கை வாயுவின் திரவமாக்கப்பட்ட வடிவமாகும். இயற்கை எரிவாயுவை ஓரிடத்திலிருந்து மற்றொரு இடத்திற்கு பல்வேறு நிலப்பகுதிகள் மற்றும் கடல்கள் வழியாக கொண்டு செல்ல ஒரு பெரிய நிலத்தடிக் குழாயமைப்புத் தேவை என்பதால், பெரிய முதலீடு மற்றும் நீண்ட கால திட்டமிடல் தேவைப்பட்டது. திரவமாக்கப்பட்ட வாயு பின்னர் சிறப்பான காற்றுப்புகாத தனித்த அறைகளைக் கொண்ட தொட்டி மூடுந்துகள் மூலமாகக் கொண்டு செல்லப்பட்டது. தொட்டி மூடுந்துகள் திறக்கப்பட்டதும், திரவமானது வளிமண்டல அழுத்தத்திற்கு ஆட்படுவதால், காற்று அல்லது அதன் கொள்கலனின் உள்ளுறை வெப்பத்தினால் கொதிக்கிறது.

மேற்கோள்கள்
-----------

 இந்தக் கட்டுரை  தற்போது பொது உரிமைப் பரப்பிலுள்ள நூலிலிருந்து உரையைக் கொண்டுள்ளது: Dewar, James (1911). "Liquid Gases". *பிரித்தானிக்கா கலைக்களஞ்சியம்* (11th) **16**.  Cambridge University Press. 744–759.

மேலும் காண்க
------------

* திரவ ஆக்சிசன்
* திரவ நைட்ரசன்
* திரவ ஐதரசன்
**தேவி கலை அறக்கட்டளை** (*Devi Art Foundation*) இந்தியாவின் தில்லியில் உள்ள குர்கானில் அமைந்துள்ள ஒரு சமகால கலை அருங்காட்சியகம் ஆகும்.

தேவி கலை அறக்கட்டளை அருங்காட்சியகம் 2008 ஆம் ஆண்டு செப்டம்பர் மாதத்தில் திறக்கப்பட்டது,  இது இந்தியாவின் முதல் சமகால கலை அருங்காட்சியகமாகும்.  அனுபம் போதார் மற்றும் அவரது தாயார் லேகா போதார் ஆகியோரால் அருங்காட்சியகம் நிறுவப்பட்டது, இவர்களுடைய குடும்ப வணிகங்களில் சிர்பூர் காகித ஆலைகள் மற்றும் இராசத்தானில் உள்ள தேவிகர் சொகுசு உணவு விடுதி ஆகியவை அடங்கும்.  

தேவி கலை அறக்கட்டளை அருங்காட்சியகம் அதன் நிறுவனர்களின் தொகுப்புகளிலிருந்து இந்திய கலையின் நிரந்தர மற்றும் தற்காலிக கண்காட்சிகளை வழங்குகிறது,  "இந்தியாவின் மிக முக்கியமான தனியார் சேகரிப்புகளில் ஒன்று" என்று *ஆர்ட் ஆசியா பசுபிக் என்ற செய்தி இதழ் இந்த அருங்காட்சியகத்தைப் பற்றி* விவரித்துள்ளது, இங்கு "துணைக் கண்டம் முழுவதிலும் இருந்து 7,000 க்கும் மேற்பட்ட சமகால, நவீன மற்றும் பழங்குடி கலைப்படைப்புகள் உள்ளன. " தீக்சா நாத்து இதன் முதல் கண்காட்சியை ஏற்பாடு செய்தார், காட்சி நகரும் படம் இருபத்தைந்து இந்திய கலைஞர்களின் காணொளி மற்றும் புகைப்படத்தில் கவனம் செலுத்தியது. 

அருங்காட்சியகத்தின் கட்டிடத்தை கட்டிடக் கலைஞர் அனிகேத் பகவத் வடிவமைத்துள்ளது, கார்டன் எஃகு வகையுடன் கையால் செய்யப்பட்ட செங்கற்கள் கலக்கப்பட்டு இவ்வடிவமைப்பு ஆக்கப்பட்டுள்ளது. இதன் மேல் தளங்களில் சிர்பூர் காகித ஆலையின் தலைமையகமும் உள்ளது.

மேற்கோள்கள்
-----------

1. 1 2  "Devi Art Foundation Opens in New Delhi". *ArtAsiaPacific*. India. September–October 2008. 11 April 2021 அன்று பார்க்கப்பட்டது.
2. ↑  Sengupta, Somini (25 August 2008). "Where Tradition Has Ruled, a Home for Contemporary Art". *The New York Times* (New Delhi). .
3. ↑  "Lady of the manor". *The Telegraph*. 10 April 2011. .
4. 1 2  Nicholson, Louise (October 2009). "A family quest". *Apollo*. பாகம் 170 எண். 569. 11 April 2021 அன்று பார்க்கப்பட்டது.
5. ↑  Harris, Lucian (1 March 2008). "Devi Art Foundation is India's first private museum of contemporary art". *The Art Newspaper*. எண். 189. Delhi. 11 April 2021 அன்று பார்க்கப்பட்டது.
6. ↑  Gregory, Rob (23 August 2010). "Devi Art Foundation by M/S Prabhaker B Bhagwat, Gurgaon, Delhi, India" (in en). *Architectural Review*.. பார்த்த நாள்: 25 April 2021.

புற இணைப்புகள்
--------------

* அதிகாரப்பூர்வ இணையதளம்
**மிக்-27** அல்லது **மிகோயன் குருவிச் மிக்-27** தரைத்தாக்குதல் விமானமாகும். இது ஆரம்பத்தில் மிகோயன் குருவிச் விமானம் கட்டும் நிறுவனத்தால் சோவியத் வான்படைக்காக வடிவமைக்கப்பட்டது. பின்னர் இது **பகதூர்** என்றப் பெயருடன் சில வேறுபாடுகளுடன் இந்தியாவின் இந்துஸ்தான் விமான நிறுவனத்துக்கு அனுமதி அளிக்கப்பட்டது. இலங்கை வான்படை 2000 ஆம் ஆண்டு முதல் ஈழப் போரில் இதைப் பயன்படுத்தி வந்தது.

பயன்பாட்டாளர்கள்
----------------

 MiG-27 பயன்படுத்தும் நாடுகள் (முன்நாள் பயனர்கள் கட்ஞ்சிவப்பு)
இந்திய மிக்-27 & USAF F-15
 ஆப்கானித்தான்
* அப்கானிஸ்தான் வான் படை 1979 முதல் 1993 30 மிக்-27 விமானங்களைக் கொண்டிருந்தது

 பல்கேரியா
* பல்கேரிய வான்படை தனது மிக்-27 ஐ சேவையில் இருந்து நிறுத்தியுள்ளன.

 கியூபா
* கியூப வான்படை

 ஈரான்
* ஈரான் வான்படை

 இந்தியா
* இந்திய வான்படை

 கசக்கஸ்தான்
* கசகிசுதான் வான்படை

 உருசியா
* இரசிய வான்படை

 சோவியத் ஒன்றியம்
* சோவியத் வான்படை பின்னர் பிரிவு நாடுகளுக்கு வழங்கியது.

 இலங்கை
* இலங்கை வான்படை

 சிரியா
* சிரிய வான்படை

இலங்கையில் மிக்-27
------------------

இலங்கை விமானப்படை மிக்-27 போர் விமானங்களை தரைத்தாக்குதல், மற்றும் வான் உதவி நடவடிக்கைகளுக்குப் பயன்படுத்தி வருகிறது. 2000 ஆம் ஆண்டில் இவை இலங்கையில் சேவைக்கு விடப்பட்டன. ஈழப்போரில் வடக்கு, கிழக்கு மாகாணங்களில் இவை பெருமளவில் பயன்படுத்தப்பட்டன. 2000 ஆம் ஆண்டு ஆகத்து மாதத்தில் மிக்-27 போர் விமானம் ஒன்று கட்டுநாயக்கா விமான நிலையத்தில் வீழ்ந்து நொறுங்கியதில் உக்ரேனிய விமானி ஒருவர் கொல்லப்பட்டார். 2001 சூலையில், விடுதலைப் புலிகளினால் மிக்-27 விமானம் ஒன்று சுட்டு வீழ்த்தப்பட்டது. 2004 சூன் மாதத்தில் வேறொரு மிக்-27 விமானம் கட்டுநாயக்காவிற்கு அருகில் கடலில் வீழ்ந்து விபத்துக்குள்ளாகியது. 2012, பெப்ரவரி 13 இல் மிக்-27 விமானம் கட்டுநாயக்க விமான நிலையத்தில் இருந்து வழமையான பயிற்சிக்குப் புறப்பட்டுச் சென்ற சிறிது நேரத்தில் 17 மைல் தொலைவில் புத்தளம் நாத்தாண்டியா தும்மலசூரிய பகுதியில் வீழ்ந்து நொறுங்கியது. விமானி உயிர் தப்பினார்.

மேற்கோள்கள்
-----------

1. ↑  MiG 27 jet crashes, டெய்லிமிரர், பெப்ரவரி 13, 2012

 
விக்கிசெய்தியில்
***இலங்கையில் மிக்-27***
தொடர்பான செய்திகள் உள்ளது.
**மிக மிக அவசரம்** (Miga Miga Avasaram) என்பது 2019இல் தமிழ் மொழியில் வெளிவந்த படமாகும். முன்பு கங்காரு என்றப் படத்தை தயாரித்த சுரேஷ் காமாட்சி என்பவர் இதை இயக்கியிருந்தார். இப்படத்தில் ஸ்ரீ பிரியங்கா, ஹரிஷ் ஆகியோர் முக்கிய வேடங்களில் நடித்திருந்தனர். இந்தப் படம் பெண் காவல் அதிகாரிகள் எதிர்கொள்ளும் பாலின சமத்துவமின்மையையும், துன்புறுத்தலையும் அடிப்படையாகக் கொண்டது. சிறீ பிரியங்கா 2020 ஆம் ஆண்டில் நோர்வே தமிழ்த் திரைப்பட விழா விருதுகளில் சிறந்த நடிகைக்கான விருதினை வென்றார் .

நடிகர்கள்
---------

* சாமந்தியாக ஸ்ரீ பிரியங்கா
* சாமந்தியின் காதலனாக ஹரிஷ்
* சாரதி
* வழக்கு எண் முத்துராமன்
* ராஜாக ஈ. இராமதாசு
* சாமந்தியின் மாமனாக லிங்கா
* திலீபனாக ஆண்டவன் கட்டளை அரவிந்த்
* சங்கராக சரவண சக்தி
* சுந்தராக வி. கே. சுந்தர்
* எஸ். வெற்றி குமரன்
* குணா
* மாரிமுத்துவாக பெஞ்சமின்
* குங்பூ ஆறுமுகம்
* காதல் அருண் குமார்
* சிறப்புத் தோற்றத்தில் சீமான்

கதை
---

பெண் காவலர் சாமந்தி ஒரு வெயில் நாளில் ஒரு பாலத்தில் காவல் காக்க வேண்டிய கட்டாயத்தில் இருக்கிறார். அதே நேரத்தில் அவரது சக ஆண் கண்காணிப்பாளர் இவரை கழிப்பறை பயன்படுத்த அனுமதியளிக்க மறுக்கிறார். நீண்டநேரப் போராட்டத்திற்குப்பின், கடைசியில் தனது கால்சட்டையிலேயே சிறுநீர் கழித்துவிட்டு அழுகிறார்.

ஒலிப்பதிவு
----------

இசான் தேவ் படத்தின் ஒலிப்பதிவை மேற்கொண்டார். இயக்குனர் சேரன் ஒரு பாடலை எழுதினார்.

வெளியீடு
--------

படம், வெளியானதும், முதல்வர் எடப்பாடி க. பழனிசாமி படத்தைப் பார்த்து, 200 பெண் காவல் அதிகாரிகளுக்காக திரைப்படத்தை திரையிட பரிந்துரைத்தார்.

### வரவேற்பு

*டைம்ஸ் ஆப் இந்தியா* இந்த படத்திற்கு 5 நட்சத்திரங்களில் 2 ஐக் கொடுத்தது, "சிறீ பிரியங்காவின் கண்ணியமான நடிப்பு மட்டுமே இத்தகைய சூழ்நிலைகளில் பெண்கள் எதிர்கொள்ளும் துன்பகரமான அனுபவத்தை வெளிப்படுத்த முடிந்தது" எனக் கூறியது. *டெக்கான் க்ரோனிகல்* ஐந்து நட்சத்திரங்களில் இரண்டரை மதிப்பெண்ணை கொடுத்து, "எழுத்து சிறப்பாக இருந்திருக்க முடியும், மேலும் படத்தின் நீளமும் அதிகமான்து. ஆயினும்கூட, இப்படம் ஒரு செய்தியைக் கொண்ட ஒரு நல்ல நோக்கம் கொண்ட படமாகும். இந்த சிறிய குறைபாடுகளை கவனிக்க முடியாது" என்றது.

குறிப்புகள்
-----------

1. ↑  "காப்பகப்படுத்தப்பட்ட நகல்". 2019-11-08 அன்று மூலம் பரணிடப்பட்டது. 2021-01-25 அன்று பார்க்கப்பட்டது.
2. 1 2  "'Miga Miga Avasaram' to depict female police officers' ordeals". *The New Indian Express*.
3. ↑  Anupama Subramian (1 February 2019). "Give more chances to Tamil girls, says Sri Priyanka". *Deccan Chronicle*.
4. ↑  Nikhil Raghavan (1 October 2019). "A new police story". *The Hindu*.
5. ↑  Subramanian, Anupama (7 September 2017). "Cheran turns lyricist!". *Deccan Chronicle*.
6. ↑  "Miga miga avasaram Chennai box office report". 2020-02-12 அன்று மூலம் பரணிடப்பட்டது.
7. ↑  "Miga Miga Avasaram Movie Review : A bizzare story which is not executed well". *Times of India*. 11 October 2019.
8. ↑  Subramanian, Anupama (11 November 2019). "Miga miga Avasaram review: Well-intentioned film with message". *Deccan Chronicle*.

வெளி இணைப்புகள்
---------------

* இணையதள திரைப்பட தரவுத்தளத்தில் *மிக மிக அவசரம்*
**தேவி பிரசாத்** (1921—சூன் 1, 2011) இந்தியாவின் களிமண் சிற்பக்கலைஞர், ஓவியர், புகைப்படக் கலைஞர், அகிம்சைவாதி மற்றும் உலக அமைதிக்கான செயற்பாட்டாளர் ஆவார். தேவி பிரசாத் வங்கக்கவிஞர் தாகூரின் சாந்திநிகேதனில் தங்கிப் பயின்றவர். தேவி பிரசாத் அமைதிக்காகவும் அகிம்சைக்காகவும் தம் வாழ்க்கை முழுக்கச்  செயல்பட்டார். காந்தி அடிகள், ரபீந்திரநாத் தாகூர் ஆகியோரின் கொள்கைகளினால் ஈர்க்கப்பட்டவர்.

வாழ்வும் செயல்களும்
-------------------

சாந்தி நிகேதனில் படிப்பை முடித்ததும்  தேவி பிரசாத் 1942இல் வெள்ளையனே வெளியேறு என்ற இயக்கத்தில் காந்தியடிகளுடன் இணைந்தார். 1951 இல் வினோபா பாவே நடத்திய பூமி தான இயக்கத்திலும் சேர்ந்தார். சேவா கிராமத்திற்கு வந்தார். 
1962 வரை சேவா கிராமத்தில் தங்கி ஒரு கலைக் கூடத்தை நிறுவி புதிய கல்வி என்ற இதழை நடத்தி வந்தார். இலண்டனில் இருந்து உலக அளவில் அகிம்சைக் கோட்பாட்டை செயல்படுத்தும் நோக்கில் ஒருங்கிணைத்தார். 1983 இல்  இந்தியா திரும்பினார். களிமண் சிற்பக்கலைக் கூடத்தை நிறுவினார்.

கண்காட்சி
---------

1938 முதல் 2004 வரை இவர் உருவாக்கிய ஓவியங்கள், சிற்பங்கள் போன்றவற்றைக்  காட்சிப்படுத்தி ஒரு கண்காட்சி 2010 ஆண்டு மே மாதத்தில் புது தில்லியில் நடத்தப்பட்டது.  இந்தக் கண்காட்சியில் தேவி பிரசாத்தின் படைப்பாக்கங்கள் வைக்கப்பட்டன. 1938 இல் அவர் சாந்திநிகேதனில் உருவாக்கியவையும் 2003- 2004 இல் புதுதில்லியில் தம் ஸ்டுடியோவில் செய்தவையும் அடங்கும்.

நூல்கள்
-------

பன்னாட்டு போர் எதிர்ப்பாளர்கள் என்னும் அமைப்பின் பொதுச்செயலாளர் என்னும் பொறுப்பை ஏற்று அதனை நடத்தி வந்தார்.
காந்தியும் புரட்சியும் என்ற நூலை எழுதினார். போர் என்பது மனிதத்திற்கு எதிரான குற்றம் என்னும் தலைப்பில் ஒரு நூலும் 2005 இல் வெளியிடப்பட்டது.ஆக்கத்திற்கும் அமைதிக்கும் கல்வி, ராம்கிங்கர் வாய்ஜ்:சிற்பங்கள் என்ற நூல்களையும் எழுதி வெளியிட்டார்.

பிற செய்திகள்
-------------

நமன் பி அகுஜா என்ற ஜவகர்லால் நேரு பல்கலைக் கழகப் பேராசிரியர், தம் குருவான தேவி பிரசாத்தின் இயல்புகளைப் பற்றியும் சாதனைகளைப் பற்றியும் ஒரு நூல் எழுதியுள்ளார். 
வங்கக் கலைஞர்கள் நந்தலால் போஸ், ராம்கிங்கர் வாய்ஜ் போன்றோரிடம் இவர் பயிற்சி பெற்றார். சத்தியஜித் ரே, மிருணாளினி சாராபாய்,  கே.ஜி.சுப்பிரமணியன் ஆகியோர் தேவி பிரசாத்தின் மாணவர்கள் ஆவர்.

மேற்கோள்
--------

1. ↑
2. ↑
3. ↑  <
4. ↑
பனிப்பாறைப் பிளவைத் தாண்டிச் செல்லும் மனிதன்
**பனிப்பாறைப் பிளவு** (Crevasse) என்பது பனிமலையிலோ, பனிவிரிப்பிலோ, பனியாற்றிலோ ஏற்படக்கூடிய ஆழமான பிளவுகளாகும். இவை பாறைகளில் ஏற்படும் பிளவுகளை ஒத்திருக்கும். பொதுவாக இவை நெடுங்குத்தான, அல்லது நெடுங்குத்துக்கு அண்மையான பிளவுகளாக இருக்கும். இவ்வாறான பிளவுகளினால் தோன்றும் நெடுங்குத்தான சுவர்கள் உருகி வெவ்வேறு பனி அமைப்புக்களை உருவாக்கும்.

இந்தப் பனிப்பாறைப் பிளவு மிகவும் ஆழமாக, பனித்திணிவின் முழு தடிப்பத்தையும் ஊடுருவிச் செல்லும்போது பனித் தகர்வு நிகழும். இவ்வகையான பிளவுகளின் அளவானது அது தோன்றும் மூலத்தில் இருக்கும் நீரின் அளவில் தங்கியிருக்கும். இவை 45 மீட்டர் ஆழம்வரையும், 20 மீட்டர் அகலம்வரையும், பல நூறு மீட்டர் நீளத்துக்கும் உருவாகலாம்.

படத்தொகுப்பு
------------

* சுவிஸ்சில் உள்ள Gorner பனியாற்றில் காணப்படும் பனிப்பாறைப் பிளவுசுவிஸ்சில் உள்ள Gorner பனியாற்றில் காணப்படும் பனிப்பாறைப் பிளவு
* அமெரிக்க ஐக்கிய நாட்டில் உள்ள Easton பனியாற்றில் உள்ள பனிப்பாறைப் பிளவில் ஒருவர்  அளவீடுகளை எடுக்கின்றார்.அமெரிக்க ஐக்கிய நாட்டில் உள்ள Easton பனியாற்றில் உள்ள பனிப்பாறைப் பிளவில் ஒருவர் அளவீடுகளை எடுக்கின்றார்.
* அண்டார்ட்டிக்காவிலுள்ள ஒரு பனிப்பாறைப் பிளவை ஒருவர் ஆய்வு செய்கின்றார்.அண்டார்ட்டிக்காவிலுள்ள ஒரு பனிப்பாறைப் பிளவை ஒருவர் ஆய்வு செய்கின்றார்.
* Ross பனியடுக்கில் ஜனவரி 2001 இல் ஏற்பட்ட பனிப்பாறைப் பிளவுRoss பனியடுக்கில் ஜனவரி 2001 இல் ஏற்பட்ட பனிப்பாறைப் பிளவு

மேற்கோள்கள்
-----------

1. ↑  van der Veen, C (1990). "Crevasses on Glaciers". *Polar Geography* **23** (3): 213–245.
2. ↑  "Nick, F. Van der Veen, C. Vieli, A. & Benn, D. 2010. A physically based calving model applied to marine outlet glaciers and implications for the glacier dynamics. Journal of Glaciology, 56, 781" (PDF). 2010-09-28 அன்று மூலம் (PDF) பரணிடப்பட்டது. 2012-09-06 அன்று பார்க்கப்பட்டது.
மூர் மார்க்கெட் வணிக வளாகம், 1905
**மூர் மார்க்கெட்** (Moore Market ) சென்னை மத்திய தொடருந்து நிலையத்திற்கு அருகே அமைந்திருந்த பழமையான வணிக வளாகம். அன்றயை காலத்தில் மூர் மார்க்கெட், சென்னை நகரத்தில் பார்க்க வேண்டிய இடங்களில் ஒன்றாக இருந்தது. மூர் மார்க்கெட்டில் பழங்கால பொருட்கள், புதிய மற்றும் அரிய பழங்கால நூல்கள் கிடைக்கும். இங்கு கிடைக்காத பொருட்களே இல்லை எனலாம். எல்லா மொழிகளிலும் வெளிவந்த சாதாரண இசைத் தட்டுக்கள் முதல் எல்.பி. ரெக்கார்டர்கள் வரை இங்கு கிடைக்கும்.

மேனாட்டு இசைத் தட்டுக்களை விற்கவும், வாங்கவும், ஒன்றைக் கொடுத்துவிட்டு இன்னொன்றை பரிமாறிக் கொள்ளவும் முடியும்.

மூர் மார்கெட் வளாகத்தில் நிரந்தரக் கடைகள், தற்காலிகக் கடைகள் என இருவகை கடைகள் உண்டு. அச்சுக்கலை கண்டுபிடிக்கப்பட்ட ஆரம்ப நாட்களில் பதிப்பிக்கப்பட்ட புத்தகங்களைக் கூட இங்கு வாங்கிவிட முடியும்.

புத்தகக் கடைகள் மட்டுமின்றி ஆயத்த துணிக்கடைகள், பொம்மைக் கடைகள் பழங்கால பொருட்கள் கடை என அனைத்து வகையான கடைகள் மூர் மார்க்கெட்டில் இருந்தது.

வரலாறு
------

அன்றைய சென்னை மாநகராட்சியின் தலைவராக இருந்த சர். ஜார்ஜ் மூர் என்பவரால், சென்னை ஜார்ஜ் டவுன், பிராட்வேவில் 1898-இல் இவ்வணிக வளாகத்தின் அஸ்திவாரக்கல் நடப்பட்டது. மூர் மார்க்கெட் கட்டிடம் இந்தோ-சாரசானிக் கட்டிடக்கலை வடிவத்தில் ஆர். இ. எல்லீஸ் என்பவரால் வடிவமைக்கப்பட்டு, ஏ. சுப்பிரமணிய அய்யரால் 1900-இல் கட்டிமுடிக்கப்பட்டது. கூவி விற்கும் வணிகர்களுக்காக கட்டப்பட்ட வணிக வளாகம் இது. ஜார்ஜ் மூர் எனும் ஆங்கிலேயர் இக்கட்டிடம் கட்ட முயற்சி எடுத்ததால், இக்கட்டிடத்திற்கு அவர் பெயரே சூட்டப்பட்டது.

அழிவு
-----

மூர் மார்க்கெட் 30-05-1985-இல் ஏற்பட்ட பெருந்தீயினால் முற்றிலும் எரிந்து சாம்பலாயிற்று. இக்கட்டிடத்தை மீண்டும் புதுப்பிக்காமல் முழுவதுமாக இடித்து, இந்திய புகைவண்டி கழகத்தார் மூர் மார்க்கெட் வணிக வளாக கட்டிடத்தை தன் வசப்படுத்தி, அவ்விடத்தில் நகர்புற மின்சார இரயில்களுக்கான நடைமேடைகளை அமைத்தது.

மேற்கோள்கள்
-----------
கடனப்பள்ளி ராமச்சந்திரன் ( பிறப்பு ஜூலை 1, 1944) இந்திய  காங்கிரஸ் (எஸ்)கட்சியின் அரசியல்வாதி ஆவார், .

தொழில்
------

அவர் கேரள அரசாங்கத்தில் தேவஸ்வாமி அமைச்சராக இருந்தார். இக்காலப்பகுதியில் அவர் கேரள சட்டமன்றத்தில் கண்ணூர் மாவட்டத்தில் எட்டக்காடு தொகுதியின் பிரதிநிதியாக தேர்ந்தெடுக்கப்பட்டார்.  26 வயதில்,காசர்கோட் லோகசபா தொகுதியில் காங்கிரஸ் வேட்பாளராக 1971 ல் இந்திய பொதுத் தேர்தலில் கடன்னப்பள்ளியில் போட்டியிட்டார். அவரது முதல் எதிராளி மூத்த தலைவர் ஸ்ரீ. E.K. நாயனார் (சிபிஎம்) ஆவார். அந்த நேரத்தில் அவர் சட்ட முகாமில் ஒரு மாணவராக இருந்தார். அவர் 1977 ல் அதே தொகுதியில் இருந்து மீண்டும் தேர்ந்தெடுக்கப்பட்டார். 1980 ல் இராமகூரில் (கண்ணூர் மாவட்டம்) சட்டமன்ற தொகுதியில் இருந்து எம்.எல்.ஏ. வாக (எல்.டி.எஃப்) தேர்ந்தெடுக்கப்பட்டார்..

தனிப்பட்ட வாழ்க்கை
------------------

ராமச்சந்திரன் டி.ஆர். சரஸ்வதி என்ற ஆசிரியரை திருமணம் செய்துக்கொண்டார். இவர்களுக்கு மிதுன் என்ற மகன் அவியல் பேண்டில் பணிபுரிந்து வரிகிறார் .

மேலு கான்க
----------

* கேரளா அமைச்சர்களின் பட்டியல்

பார்வைநூல்கள்
-------------

1. ↑  "Ramachandran Kadannapally". கேரள அரசு. 5 ஜனவரி 2010 அன்று மூலம் பரணிடப்பட்டது. 9 January 2010 அன்று பார்க்கப்பட்டது.
2. ↑  "Members of Legislative Assempbly". Government of Kerala. 30 January 2010 அன்று மூலம் பரணிடப்பட்டது. 20 December 2009 அன்று பார்க்கப்பட்டது.

வெளி இணைப்புகள்
---------------
**அழகான தேன்சிட்டு** (*Handsome sunbird*)(*ஏதோபைகா பெல்லா*) என்பது நெக்டரினிடே குடும்பத்தில் உள்ள ஒரு பறவைச் சிற்றினம் ஆகும். இது பிலிப்பீன்சில் மட்டுமே காணப்படும் அகணிய உயிரி ஆகும்.

விளக்கம்
--------

தாழ்வான பகுதியிலிருந்து மலைகள் வரை மரங்கள் நிறைந்த பகுதிகளில் காணப்படும் ஒரு சிறிய பறவை. மிகவும் நீளமான, வளைந்த அலகினையும், வெள்ளை வயிற்றுடன், ஆலிவ் இறக்கையினையும் பின்புறத்தில் மஞ்சள் திட்டும் கொண்டுள்ளது. ஆண் பறவையில் மஞ்சள் தொண்டை மற்றும் மார்பு, ஊதா நிற காது புள்ளி மற்றும் பச்சை நிறத்தில் ஊதா நிற மீசை பட்டை காணப்படும். மந்தமான பெண் குருவி மற்ற சிற்றினங்களைப் போலவே காணப்படும், ஆனால் சிறியது மற்றும் ஒப்பீட்டளவில் குறுகிய அலகினைக் கொண்டது.

வாழிடம்
-------

இதன் இயற்கையான வாழ்விடங்கள் மிதவெப்பமண்டல அல்லது வெப்பமண்டல ஈரமான தாழ் நிலக் காடுகள் மற்றும் மிதவெப்பமண்டல அல்லது வெப்பமண்டல ஈரமான மலைக் காடுகள் ஆகும்.

மேற்கோள்கள்
-----------

1. ↑  BirdLife International (2018). "*Aethopyga bella*". *IUCN Red List of Threatened Species* **2018**: e.T22732130A132034102. doi:10.2305/IUCN.UK.2018-2.RLTS.T22732130A132034102.en.. பார்த்த நாள்: 13 November 2021.
2. ↑

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q1809611
* விக்கியினங்கள்: Aethopyga bella
* Avibase: 6E012370E32CA1D8
* BirdLife: 22732130
* ஈபேர்டு: hansun1
* GBIF: 7340503
* iNaturalist: 72467
* ITIS: 916477
* IUCN: 22732130
* Xeno-canto: Aethopyga-bella

 |
**திட்ட புவியீர்ப்பு முடுக்கம்** (**Standard Gravity**) என்பது புவிக்கு அருகாமையில், விண்ணில் இருக்கும் ஒரு பொருளின் மீது புவியீர்ப்பு விசையால் ஏற்படும் முடுக்கம் ஆகும். இது பொதுவாக *ɡ*0 என்று குறிக்கப்படுகிறது. திட்ட அளவுமுறைமைகளின்படி 9.80665 m/s2 என்று கொள்ளப்படுகிறது. புவியின் ஒவ்வொரு இடத்திலும் அவ்விடத்தின் அமைவைப் பொறுத்து புவியீர்ப்பு முடுக்கம் மாறும்; ஆகையால் இதுவே திட்ட அளவாக கணக்கீடுகளில் எடுத்துக்கொள்ளப்படுகிறது. இது புவியின் ஆரத்தைக் கொண்டு கணக்கிடப்படுவதால் பூமத்திய ரேகை பகுதிகளில் அதிகமாகவும், துருவப் பகுதிகளில் குறைவாகவும் இருக்கும். புவியின் மேற்பரப்பில் புவியீர்ப்பு முடுக்கம் அதிகபட்சமாக உள்ளது. புவியின் மேற்பரப்பிலிருந்து மேலேயோ அல்லது கீழேயோ செல்லச்செல்ல புவியீர்ப்பு முடுக்கம் குறைகிறது.

உசாத்துணைகள்
------------

1. ↑   *The international system of units (SI)* (2008 ). United States Department of Commerce, NIST Special Publication 330. பக். 29 & 57. Archived from the original on 2016-06-03.. பார்த்த நாள்: 2017-06-07.
2. ↑   *The International System of Units (SI)* (8th ). Bureau international des poids et mesures. 2006. பக். 142-143. பன்னாட்டுத் தரப்புத்தக எண்:92-822-2213-6. .
**கூத்தாம் பூண்டி சொக்கநாச்சியம்மன் கோயில்** தமிழ்நாட்டில் ஈரோடு மாவட்டம், கூத்தாம் பூண்டி என்னும் ஊரில் அமைந்துள்ள அம்மன் கோயிலாகும்.

வரலாறு
------

இக்கோயில் பத்தொன்பதாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் சொக்கநாச்சியம்மன் சன்னதியும், முனியப்பன், மாகாளியம்மன், மாரியம்மன், விநாயகர் உபசன்னதிகளும் உள்ளன. இக்கோயிலில் மூன்று நிலை கொண்ட ராஜகோபுரம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் மூன்று காலப் பூசைகள் நடக்கின்றன. சித்திரை மாதம் முக்கிய திருவிழா நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
தமிழகத்தின் தென்‌கோடி கடற்கரை வாழ் பரதகுல மக்களின் நலனிற்கென மும்பையில் 2000ம் ஆண்டில் உருவாக்கப்பட்ட ஒரு நற்பணி அமைப்பு **மும்பை பரவர் சங்கம்** ஆகும். இச்சங்கத்தின் தற்போதை‌ய தலைவர் பிரபல தொழிலதிபர் திரு. அல்பர்ட் ராயன், செயலாளர் திரு. ராஜா வாயிஸ் மற்றும் பொருளாளர் திருமதி மெர்லின் ஃபர்ணான்டோ ஆகியோர் ஆவார். 

மும்பை பரவர் சங்கத்தின் துணைத்தலைவர்களாக திரு. டோம்பிவிலி அந்தோனிசாமி, திரு. கார்மல் ஃபர்ணான்டோ ஆகியோரும் இணைச்‌செயலாளர்களாக திரு. புன்னை அந்தோனிசாமி, திரு. பென்னட் ஃபர்ணான்டோ ஆகியோர் பணியாற்றி வருகின்றனர்.

மும்பை பரவர் சங்கத்திலிருந்து பரவர் குரல் என்ற தமிழ் மாத இதழ் 2000 ஆம் ஆண்டிலிருந்து ‌‌‌வெளி வந்து கொண்டிருக்கிறது. அதிக காலம் தொடர்ந்து வெளிவந்து கொண்டிருக்கும் குறிப்பிடத்தக்க ஒரு சமுதாய இதழ் பரவர் குரல். இதன் ஆசிரியர் மும்பையைச் சேர்ந்த பத்திரிகையாளர் திரு. ராஜா வாயிஸ் ஆவார். திருமதி மெர்லின் ஃபர்ணான்டோ, திரு. புன்னை அந்தோனிசாமி மற்றும் திரு. பென்னட் ஃபர்ணான்டோ ஆகி‌யோர் பரவர் குரல் ஆசிரியர் குழுவில் பணியாற்றுகின்றனர்.

மும்பை பரவர் சங்கம் ஒவ்வொரு ஆண்டும் ஆகஸ்ட் 15ம் தேதி தனது ஆண்டு விழாவை மிகப்பெரிய அளவில் கொண்டாடி வருகிறது. மும்பை பரவர் சங்கத்தின் ஏற்புபெற்ற இணையதளம் ஒன்றும் இயங்கி வருகிறது.

வெளியிணைப்புக்கள்
-----------------

மும்பை பரவர் சங்கத்தின் இணைய தளம் பரணிடப்பட்டது 2011-09-22 at the வந்தவழி இயந்திரம்
**மும்பை பொங்கல் விழா** என்பது இந்திய ஒன்றியம், மகாராட்டிர மாநிலம், மும்பையில் மட்டுங்கா 90 அடி சாலையில் தமிழர்களால் நடத்துப்படும் பொங்கல் விழா ஆகும். இங்கு பொங்கல் நாளன்று ஆயிரக்கணக்கான தமிழர்கள் வரிசையாக ஒரே நேரத்தில் அதிகாலை ஆறு மணிக்கு பொங்கலிடத் துவங்கி பொங்கல் பொங்க வைத்து சூரியனுக்கு நன்றி தெரிவித்து குலவையிட்டு வழிபடுகின்றனர்.

இந்த கூட்டுப் பொங்கல் விழாவானது மும்பை தாராவி தமிழர்களால் முதன்முதலில் முன்னெடுக்கப்பட்டு 2004 இல் 50 குடும்பங்கள் மட்டுங்கா 90 அடி சாலையில் கூடி பொங்கலிட்டனர். அடுத்த ஆண்டு இது 1001 குடும்பங்களானது. 2015 ஆம் ஆண்டு 1500 குடும்பங்களாக அதிகரித்தது. பொங்கலன்று மட்டுங்கா சாலையில் உள்ள சக்தி விநாயகர் கோயிலில் இருந்து காமராசர் பள்ளிவரை சுமார் 1.5 கிலோ மீட்டர் வரை நான்கு வரிசையில் பொங்கலிடப்படுகின்றது. பொங்கல் இட வரும் குடுபத்தினர் தமிழரின் பாரம்பரிய ஆடைகளான வேட்டி, புடவை, பாவாடை தாவணியோடு வரிசையாக பொங்கல் இடுகின்றனர். விழாவுக்கு தமிழர் குடும்பங்களில் இருந்து விழா குழுவினரால் வரி வசூலிக்கப்படுகின்றது. தமிழ் வணிகர்களும் பொங்கலுக்கு வேண்டிய பொருட்களை அன்பளிப்பாக தருகின்றனர். இதைப்பார்த்து மும்பையின் பிற பகுதிகளில் வாழும் தமிழர்களும் ஒன்று கூடி கூட்டாக பொங்கலிடத் துவங்கினர்.

மேற்கோள்கள்
-----------

1. ↑  "தாராவியில் கொண்டாடப்பட்ட சமத்துவ பொங்கல் ! புகைப்படத் தொகுப்பு". *Indian Express Tamil*. 2021-08-29 அன்று பார்க்கப்பட்டது.
2. ↑  "மும்பையில் பொங்கல் விழா உற்சாக கொண்டாட்டம்". *Dailythanthi.com*. 2018-01-16. 2021-08-29 அன்று பார்க்கப்பட்டது.
3. ↑  சு. கோமதி விநாயகம், முத்தாலங்குறிச்சி காமராசு, இது மும்பை பொங்கல், கட்டுரை, தினகரன் பொங்கல் மலர் 2016
தமிழில் உள்ள 96 வகைச் சிற்றிலக்கியங்களுள் ஒன்று தூது. அத்தூது வகை இலக்கியங்களுள் ஒன்று **அழகர் கிள்ளை விடு தூது**.

நூல் வரலாறு
-----------

திருமாலிருஞ்சோலை மலையில் கோயில் கொண்டிருக்கும் அழகரிடத்து பலபட்டடைச் சொக்கநாதப் புலவர் கிளியைத் தூது விடுவதாக அமைத்துப் பாடிய நூல் அழகர் கிள்ளை விடு தூது. காப்பு வெண்பா ஒன்றையும், **239** **கண்ணி**களையும் கொண்ட நூல் இது. இந்நூலை இயற்றியவர் சொக்கநாதப் புலவர். இவர் மதுரை நகரைச் சார்ந்தவர். தந்தை பெயர் சொக்கலிங்கம் பிள்ளை. பலபட்டடைக் கணக்கு எழுதும் தொழில் செய்யும் மரபில் வந்ததால் இப்பெயர் பெற்றார். 

1. மதுரை மும்மணிக்கோவை,
2. யமக அந்தாதி,
3. தென்றல் விடு தூது,

கன்னிவாடி நரசிங்கர் மேல் பாடிய

1. வளமடல்,
2. தேவை உலா

முதலியன இவர் இயற்றிய வேறு நூல்களாகும்.

நூல் அமைப்பு
------------

அழகர் மலைக்கு, 

1. திருமாலிருஞ்சோலை,
2. இடபகிரி,
3. தென்திருப்பதி,
4. சஞ்சீவி பர்வதம்,
5. பழமுதிர்சோலை

எனப் பல பெயர்கள் உண்டு. கிள்ளை விடு தூதில் அழகர் மலை சிறப்புகள், இறைவன் சிறப்புகள் ஆகியன இடம் பெற்றுள்ளன. அழகர் மலைக் கடவுள் மீது காதல் கொண்ட பெண்ணொருத்தி தன் காதலை அவரிடம் கூறக் கிளியைத்தூது அனுப்புவதாக அமைகிறது நூல். நூலின் முதலில் கிளியின் பெருமைகள் சொல்லப்படுகின்றன. அடுத்துக் கோடைத் திருவிழாவில் அழகர் உலா வரும் அழகும், அப்பெருமானிடம் தலைவி தன் உள்ளம் இழந்த வரலாறும் சொல்லப்படுகின்றன. இறுதியாக அழகரிடம் தன் காதலைத் தெரிவித்து அவருடைய மாலை ஒன்றை வாங்கிவருமாறு கிளியிடம் கூறுவதாக நூல் அமைகிறது. சாமி கவிகாளருத்திரர் பாடிய பிள்ளைத்தமிழ், கவிகுஞ்சர பாரதியாரின் அழகர் குறவஞ்சி முதலிய சிற்றிலக்கியங்களிலும் இம்மலையைப் பற்றிய செய்திகள் இடம்பெற்றுள்ளன.

நூற்சிறப்புகள்
==============

இந்நூலில் பல்வேறு புராண இதிகாசச் செய்திகள், பழக்க வழக்கங்கள், அழகர் கோயில் பூசை வழிபாட்டு முறைகள் ஆகியன இடம்பெற்றுள்ளன. இந்த நூலின் மூலத்தை 1905-ஆம் ஆண்டு மு. வேணுகோபாலசாமி நாயுடு பதிப்பித்தார். இந்நூலைப் பழைய ஏட்டு சுவடிகளுடன் ஒப்பிட்டு அரிய குறிப்புரைகளுடன் உ. வே. சாமிநாதையர் 1937-ஆம் ஆண்டு பதிப்பித்துள்ளார்.

உசாத்துணைகள்
------------

* பேராசிரியர் செ.இராதாகிருஷ்ணன்( பதிப்பாசிரியர்)- அழகர் கிள்ளை விடு தூது- முல்லை நிலையம்-2009.
* தமிழ்நாட்டுப் பாடநூல் கழகம்- பொதுத்தமிழ் மேல்நிலை முதலாம் ஆண்டு பகுதி-1,2009 பக்கம்-61.
* மு.வரதராசன்,"தமிழ் இலக்கிய வரலாறு" சாகித்திய அகாதெமி வெளியீடு-1994.

மேற்கோள்கள்
-----------

1. ↑  அழகர் கிள்ளை விடு தூது
2. ↑  இந்துக் கலைக்களஞ்சியம் - தொகுதி 1 - பக்கம் 197
**பொருண்மை எண்** *(mass number)* அல்லது **பொருள்திணிவெண்** (குறியீடு  அல்லது **அணுப் பொருண்மை எண்** அல்லது **அணுக்கருவன் எண்** என்பது அணுக்கருவில் உள்ள முன்மிகள் (protons), நொதுமிகள் (neutrons) (இவை கூட்டாக அணுக்கருவன்கள் எனப்படும்) ஆகியவற்றின் எண்ணிக்கை ஆகும். இது தோராயமாக அணுப் பொருண்மைக்குச் (ஓரகத்திப் பொருண்மைக்குச்*-isotopic* mass) சமமாகும். இது அணுப் பொருண்மை அலகுகளில் கூறப்படுகிறது. அணுக்கருவின் (முழு அணுவின் அல்லது மின்னணுவின்) முன்மிகளும் நொதுமிகளும் எனும் இருவகைகளும் அடர்மிகள் எனப்படுவதால், பொருண்மை எண் *A*, அடர்மி எண் (baryon number) *B* இரண்டும் முற்றொருமித்தன ஆகும். பொருண்மை எண் ஒரு வேதித் தனிமத்தின் ஒவ்வொரு ஓரகத்திகளுக்கும் வேறுபடும்; பொருண்மை எண்ணுக்கும் அணு எண்ணுக்கும் (*Z*) உள்ள வேறுபாடு நொதுமி எண் (*N*) எனப்படுகிறது. இது அணுக்கருவில் உள்ள நொதுமிகளின் எண்ணிக்கைக்குச் சமமாகும்: *N* = *A* − *Z*.

பொருண்மை எண் தனிமக் குறியீட்டின் பின்னரோ அல்லது அதன் இடது புறமேலொட்டாகவோ எழுதப்படும். எடுத்துக்காட்டாக, கரிமத்தின் பொது ஓரகத்தி கரிமம்-12, அல்லது 12  
C என எழுதப்படும்; இதில் ஆறு முன்மிகளும் ஆறு நொதுமிகளும் அமைகின்றன. முழு ஓரகத்திக் குறியீடு அணு எண்ணை (*Z*) தனிமக் குறியீட்டின் இடது அடிக்குறியீடாக பொருண்மை எண்ணுக்கு நேர்கீழாக குறிப்பிடப்படும்: 12  
6C.

மேற்கோள்கள்
-----------

1. ↑  Jensen, William B. (2005). The Origins of the Symbols A and Z for Atomic Weight and Number. *J. Chem. Educ.* 82: 1764. link பரணிடப்பட்டது 2020-12-02 at the வந்தவழி இயந்திரம்.
2. ↑  "How many protons, electrons and neutrons are in an atom of krypton, carbon, oxygen, neon, silver, gold, etc...?". Thomas Jefferson National Accelerator Facility. 2008-08-27 அன்று பார்க்கப்பட்டது.
3. ↑  "Elemental Notation and Isotopes". Science Help Online. 2008-09-13 அன்று மூலம் பரணிடப்பட்டது. 2008-08-27 அன்று பார்க்கப்பட்டது.

மேலும் படிக்க
-------------

* Bishop, Mark. "The Structure of Matter and Chemical Elements (ch. 3)". *An Introduction to Chemistry*. Chiral Publishing. பக். 93. பன்னாட்டுத் தரப்புத்தக எண்:978-0-9778105-4-3.. பார்த்த நாள்: 2008-07-08.
**ஏ. நடராஜன்** (1938 - 13 பிப்ரவரி 2016) தமிழகத்தைச் சேர்ந்த எழுத்தாளர் ஆவார். இவர் ஒரு நாவலாசிரியர். மேலும் கருநாடக இசை சார்ந்த சென்னையின் இசை அமைப்புகளில் முக்கியப் பொறுப்பாளராக இருந்தவர்.

வாழ்க்கைக் குறிப்பு
-------------------

முசிறிக்கு அருகிலுள்ள திருவேங்கிமலை எனும் ஊரில் இசைக் குடும்பமொன்றில் 1938ஆம் ஆண்டில் பிறந்தார். இவரின் தந்தை ஆறுமுகம் நாதசுவர இசைக் கலைஞராவார். நடராஜனின் மாமனார் நாமகிரிப்பேட்டை கிருஷ்ணன் ஆவார்.

1963ஆம் ஆண்டு திருச்சி அனைத்திந்திய வானொலி நிலைய இயக்குநராகப் பணிக்கு சேர்ந்தார். பின்னர் கோவை வானொலி நிலைய இயக்குநராக இருந்தார். சென்னை தூர்தர்சனில் 1988 ஆம் ஆண்டில் சேர்ந்து 10 ஆண்டுகள் பணியாற்றினார்.

பெற்ற சிறப்புகள்
----------------

*மயிலுக்கு ஒரு கூண்டு, மோக வில்* எனும் இவரின் நூல்கள் தமிழக அரசின் விருதுகளைப் பெற்றன.

மறைவு
-----

நடராஜன் 13 பிப்ரவரி 2016 அன்று சென்னையில் காலமானார்.

மேற்கோள்கள்
-----------

1. 1 2 3  "Former DD Director Natarajan dead". *தி இந்து (ஆங்கிலம்)*.. பார்த்த நாள்: பிப்ரவரி 14, 2016.
2. ↑  "சென்னை தொலைக்காட்சி நிலைய முன்னாள் இயக்குநர் ஏ.நடராஜன் காலமானார்: கருணாநிதி இரங்கல்". தி இந்து (தமிழ்). 14 பிப்ரவரி 2016. 14 பிப்ரவரி 2016 அன்று பார்க்கப்பட்டது.

வெளியிணைப்புகள்
---------------
**மும்பை பல்கலைக்கழகம்**  (மராத்தி: मुंबई विद्यापीठ), (**University of Mumbai, 1996 வரை University of Bombay** ), இந்திய மாநிலம் மகாராட்டிரத்தின் தலைநகர் மும்பையில் அமைந்துள்ள ஓர் பொதுத்துறை பல்கலைக்கழகம் ஆகும். இதனுடன் இணைந்துள்ள கல்லூரிகள் மும்பை நகர் முழுமையுமன்றி நான்கு கடலோர மாவட்டங்களான தாணே, ராய்கர், ரத்னகிரி மற்றும் சிந்துதுர்க்கிலும் பரவி உள்ளன. இந்தப் பல்கலைக்கழகத்தில் இளங்கலை, முதுகலை மற்றும் முனைவர் பட்டப்படிப்புகள் வழங்கப்படுகின்றன. பல துறைகளில் சான்றிதழ் மற்றும் பட்டயப் படிப்புகளும் அளிக்கப்படுகின்றன.

இந்தப் பல்கலைக்கழகம் 1857ஆம் ஆண்டு முனைவர் ஜான் வில்சனால் துவங்கப்பட்டது. இந்தப் பல்கலைக்கழகத்தின் வடிவம் பிரித்தானியப் பல்கலைக்கழகங்களை ஒத்து இருந்தது; இணைக்கப்பட்டுள்ள கல்லூரிகளின் வழியே கல்வி கற்பிக்கப்பட்டது. புனித சேவியர் கல்லூரி 1868ஆம் ஆண்டு இந்தப் பல்கலைக்கழகத்துடன் இணைக்கப்பட்டு முனைவர் ஜான் வில்சன் முதல் துணை வேந்தராக பொறுப்பேற்றார். அவரது மனைவி மார்கெரெட் பேய்ன் வில்சன் பெண்களுக்காக 16 பள்ளிகளைத் துவங்கினார். துவக்கத்தில் எல்பின்ஸ்டன் கல்லூரி மும்பை பல்கலைக்கழகத்தின் இருப்பிடமாக இருந்தது.

1996ஆம் ஆண்டு ஓர் அரசாணை மூலம் பம்பாய் பல்கலைக்கழகம் என்றிருந்த பெயர் மும்பை பல்கலைக்கழகம் என மாற்றப்பட்டது. இதன் முதன்மை வளாகம் சான்டாகுரூசு பகுதியில் உள்ள கலினாவில் அமைந்துள்ளது. இங்கு நிர்வாக மற்றும் கல்வித்துறைகள் இயங்குகின்றன. மற்றுமொரு வளாகம் மும்பையின் ஃபோர்ட் பகுதியில் அமைந்துள்ளது. இங்கு நிர்வாகப் பணிகள் மட்டுமே நடைபெறுகின்றன.

வெளியிணைப்புகள்
---------------

விக்கிமீடியா பொதுவகத்தில்,  
 ***மும்பை பல்கலைக்கழகம்***   
என்பதின் ஊடகங்கள் உள்ளன. 

* University of Mumbai official website
* E-Tech Academy
* Wilson College Mumbai பரணிடப்பட்டது 2015-06-06 at the வந்தவழி இயந்திரம்
* Unofficial Forum for University of Mumbai Engineering students பரணிடப்பட்டது 2015-03-26 at the வந்தவழி இயந்திரம்
* Mumbai Doctors - Top Doctors in Mumbai பரணிடப்பட்டது 2018-08-09 at the வந்தவழி இயந்திரம்
**நபம் ரெபியா** (*Nabam Rebia*) என்பவர் அருணாச்சலப் பிரதேசத்தினைச் சேர்ந்த பாரதிய ஜனதா கட்சியின் அரசியல்வாதி ஆவார். இவர் இந்திய நாடாளுமன்றத்தின் மேலவையான மாநிலங்களவையில் அருணாச்சலப் பிரதேசத்தைப் பிரதிநிதித்துவப்படுத்தும் இந்திய நாடாளுமன்ற உறுப்பினர் ஆவார். அருணாச்சல பிரதேச சட்டமன்றத்தின் பேரவைத் தலைவராக இருந்துள்ளார்.

முன்னதாக இவர் இந்தியத் தேசிய காங்கிரசு கட்சியின் உறுப்பினராக, மாநிலங்களவையில் அருணாச்சல பிரதேசத்தைப் பிரதிநிதித்துவப்படுத்தும் இந்திய நாடாளுமன்ற உறுப்பினராக இருந்தார். இவர் அருணாச்சலப் பிரதேச சட்டமன்றத் தொகுதியான தோய்முக்கு தொகுதியின் முன்னாள் சட்டமன்ற உறுப்பினர் மற்றும் அருணாச்சல பிரதேசத்தில் பாஜக தலைமையிலான பெமா காண்டு அரசாங்கத்தில் நகர்ப்புற வளர்ச்சி, நகரத் திட்டமிடல், வீட்டுவசதி, நகர்ப்புற உள்ளாட்சி அமைப்புகள் மற்றும் சட்டம் மற்றும் நீதி அமைச்சராக இருந்தவர் ஆவார்.

மேற்கோள்கள்
-----------

1. ↑  "Nabam Rebia to be BJP candidate for RS election in Arunachal Pradesh".
2. ↑  "BJP nominee Nabam Rebia files nomination for Arunachal's lone Rajya Sabha seat". 8 June 2020.

வெளி இணைப்புகள்
---------------

* ராஜ்யசபா இணையதளத்தில் சுயவிவரம் பரணிடப்பட்டது 2007-09-30 at the வந்தவழி இயந்திரம்
|  |
| --- |
| இக்கட்டுரை பின்வரும் தலைப்பிலான தொடர்களில் ஒன்று: 
**நூல் வடிவமைப்பு** |
| * பொதுவான பக்க அமைவு மற்றும் அச்சுக்கோர்வைத் தெரிவுகள்
* முன் அட்டை, பின் அட்டை
* அந்தலைத்தாள்கள்
* முன் பகுதி
	+ குறைத் தலைப்பு
	+ முன்படப்பக்கம்
	+ தலைப்புப் பக்கம்
	+ பதிப்பு அறிவித்தல்
	+ காணிக்கை
	+ உள்ளடக்க அட்டவணை
	+ படிமங்கள் பட்டியல்
	+ அட்டவணைகள் பட்டியல்
	+ அணிந்துரை
	+ முன்னுரை
	+ நன்றியுரை
	+ அறிமுகம்
	+ நூன்முகம்
* உடல் பகுதி:
	+ அத்தியாயம்
	+ பிரிவுகள்
* பின் பகுதி
	+ பின்னுரை
	+ முடிவுரை
	+ பிற்குறிப்பு
	+ பின்னிணைப்புக்கள்
	+ சொல் விளக்கம்
	+ நூற்பட்டியல்
	+ சுட்டி
	+ பிழை திருத்தம்
	+ முடிப்பு
 |

நூலாக்கத்துறையில் **நன்றியுரை** என்பது, குறித்த நூலை அல்லது ஆக்கத்தை உருவாக்குவதில் உதவியோருக்கு நன்றி தெரிவிக்கும் ஒரு உரை ஆகும். இதற்காக நூல்களில் ஒரு பகுதி ஒதுக்கப்படுவது உண்டு. சில வேளைகளில் நன்றி தெரிவித்தல் ஆக்கியோனின் முன்னுரையின் ஒரு பகுதியாக அமைவதும் உண்டு. 

நூல் உருவாக்கத்தில் நேரடியான ஈடுபாடு இல்லாமல், நிதியுதவி, திறனாய்வு உதவி, ஆலோசனைகள், ஊக்குவிப்பு போன்றவற்றினூடாகச் செய்யப்படும் உதவி செய்பவர்களுக்கே நன்றியுரைப் பகுதியில் நன்றி தெரிவிப்பது வழக்கு. நன்றி தெரிவித்தலை வகைப்படுத்துவதற்குப் பல முறைகள் உள்ளன. கைல்சும், கவுன்சிலும் (2004) பின்வரும் ஆறு வகைகளைக் குறிப்பிடுகின்றனர்.

1. மனத்தளவு ஆதரவு
2. நிதியுதவி
3. தொகுப்புசார் உதவி
4. முன்வைத்தலுக்கான உதவி
5. தொழில்நுட்ப உதவி
6. கருத்தளவிலான தொடர்பாடல் ஆதரவு

எடுத்தாளப்படும் அறிவுசார் ஆழத்தை எடுத்துக்காட்டும் மேற்கோள்களைப் போலவே கருத்தியல் தொடர்பாடல்களும் நூலின் ஆழத்திற்கு மிகவும் முக்கியமானவை. மேற்கோள் மூலங்களை நன்றியுரையில் குறிப்பிடுவது வழக்கமில்லை எனினும் கருத்தியல் ஆதரவு வழங்கியவர்களை நன்றியுரையில் குறிப்பிடுவது வழக்கம். சில வகையான நிதியுதவிகள் பற்றி நன்றியுரையில் குறிப்பிட வேண்டியது நிதிவழங்கும் அமைப்புக்கள் முன்வைக்கும் சட்ட அடிப்படையிலான தேவையாகவும் உள்ளன.
**நப்பண்ணனார்** சங்ககாலப் புலவர்களில் ஒருவர். பரிபாடல் 19 எண்ணுள்ள பாடல் ஒன்று மட்டும் இவர் பாடியதாகக் காணக்கிடக்கிறது.

இந்தப் பாடலில் இவர் கடவுள் முருகனை வாழ்த்தியுள்ளார்.

இந்தப் பாடலுக்கு மருத்துவன் நல்லச்சுதனார் என்னும் இசைவாணர் இசை அமைத்துக் காந்தாரப் பண்ணில் இவரது பாடலைப் பாடியுள்ளார்.

பாடல் சொல்லும் செய்தி
---------------------

கடம்ப மரத்தடியில் வீற்றிருப்பது, திருப்பரங்குன்றத்தில் விழாக் கொள்வது, மயிலைக் கொடியாகக் கொள்வது முதலான செய்திகள் சொல்லப்படுகின்றன.

பாண்டியன் வழுதியின் குடும்பமே திருப்பரங்குன்ற மலைக்குச் சென்று வழிபட்டது. 'படுமணி யானை நெடியோய்' என வாயாரப் பாடி மக்களெல்லாம் வழிபட்டனர்.

முருகன் குருகு பெயரிய குன்றம் எறிந்த வேலை உடையவன். அரசனின் படை செல்வது போல மக்கள் யானை, குதிரை, தேர் ஆகியவற்றில் சென்று வழிபட்டனர்.

வழியில் மக்கள் குரங்குகளுக்குப் பண்ணியம் கொடுத்தனர். கருங்குரங்குக்குக் கரும்பு கொடுத்தனர். தெய்வங்களுக்குத் தேன் படைத்தனர். வழியில் வையையாற்றுப் பெருக்கைக் கண்டு களித்தனர். சிலர் யாழ் போன்ற குரலில் பாடினர். சிலர் வேள்வி மந்திரம் போல ஒலித்து மகிழ்ந்தனர். சிலர் கொம்பு ஊதுவது போலக் குரல் கொடுத்தனர். சிலர் முரசு போல் முழங்கினர்.

இரதி மன்மதன் போல வேடம் பூண்டு ஆடினர். அகலிகை இந்திரன் கௌதமன் கதை வெளிப்பட நாடகம் ஆடினர். கட்டுவித்தை காட்டினர். இப்படித் திருப்பரங் குன்றமே 'சோபன' மயமாயிற்று.

குளங்களிலும், சோலைகளிலும் பூத்துக் குலுங்கும் மலர்கள் போல் மக்கள் மலர்ந்து மகிழ்ந்திருந்தனர். தம்மை அழகாக ஒப்பனை செய்துகொண்டனர்.

முருகன் குறப்பெண் கொடியை மணந்தவன். அவன் நிறமும் உடையும் செந்நிறம். படை பவழ நிறம். உருவம் தீ போன்றது.

மாமுதல் தடிந்தவன். குன்றம் உடைத்தவன்.

முருகா! உன்னை எம் ஆயத்தோடு கூடி வந்து ஏத்தித் தொழுகின்றோம்.
**ஏ. தேவராஜன்** (பிறப்பு: சூன் 20 1967) மலேசியாவில் எழுத்தாளர்களுள் ஒருவராவார். இவர் மலாய் மொழி ஆசிரியரும், சிறந்த ஒவியருமாவார். மற்றும் "அருவி", "இலக்கியக் குரிசில்" ஆகிய இதழ்களில் துணைசிரியராகவும் பணியாற்றியுள்ள இவர் மேடை நாடகங்களிலும் நடித்துள்ளார்.

எழுத்துத் துறை ஈடுபாடு
----------------------

1983 தொடக்கம் இவர் மலேசியா தமிழ் இலக்கியத்துறையில் ஈடுபட்டுவருகின்றார். பல சிறுகதைகள், கட்டுரைகள், 2000த்துக்கு மேற்பட்ட புதுக் கவிதைகள், வானொலி நாடகங்கள் போன்றவற்றை எழுதியுள்ளார். இவரின் இத்தகைய ஆக்கங்கள் மலேசியா தேசிய பத்திரிகைகளிலும், இதழ்களிலும் பிரசுரமாகியுள்ளன. ஜெர்மனியிலிருந்து வரும் "பூவரசு", டென்மார்க்கிலிருந்து வரும் "இளைஞன்" இதழ்களிலும் இவரது எழுத்துக்கள் வெளிவந்துள்ளன.

நூல்கள்
-------

* "ஓர் ஆலய மௌனம்" (அச்சில்)

பரிசுகளும் விருதுகளும்
----------------------

* டத்தோ பத்மா இலக்கிய விருது (1994)
* டான் ஸ்ரீ திநாகப்பன் இலக்கிய விருது (1998)
* மலேசியத் தமிழ் எழுத்தாளர் சங்கத்தின் மாதாந்தரப் பவுன் பரிசு (2000)

உசாத்துணை
---------

* மலேசியத் தமிழ் எழுத்துலகம் தளத்தில் ஏ. தேவராஜன் பக்கம் பரணிடப்பட்டது 2016-03-05 at the வந்தவழி இயந்திரம்
பிளிமத் நகரில் முதல் நன்றியறிதல் நாள் விழா. ஓவியர்: ஜென்னி ப்ரவுன்ஸ்கோம். வரையப்பட்ட ஆண்டு: 1914
**நன்றியறிதல் நாள்** (*Thanksgiving Day*) என்பது அமெரிக்க ஐக்கிய நாடுகளில் ஆண்டுதோறும் நவம்பர் மாதம் நான்காம் வியாழனன்று கொண்டாடப்படுகின்ற முக்கியமானதொரு விழா ஆகும்.

வரலாறு
------

அமெரிக்க உள்நாட்டுப்போர் நடந்துகொண்டிருந்த காலத்தில், 1863ஆம் ஆண்டு, அமெரிக்க அதிபர் ஆபிரகாம் லிங்கன் அந்த ஆண்டு நவம்பர் 26ஆம் நாள் வியாழக்கிழமை "நன்றியறிதல் நாள்" எனக் கொண்டாடப்படும் என்று அறிவித்தார். 

இன்று அமெரிக்க ஐக்கிய நாடுகளில் இந்த ஆண்டு விழா மிகச் சிறப்பாகக் கொண்டாடப்படுகிறது. கிறிஸ்து பிறப்பு விழா, புத்தாண்டு விழா ஆகிய கொண்டாட்டங்கள் போன்று இதுவும் நீண்ட விடுமுறை கொண்ட விழா ஆகும். 

அமெரிக்கர்கள் "முதல் நன்றியறிதல் விழா" என்று அழைப்பது ஐரோப்பியர்கள் புதிய கண்டமாகிய அமெரிக்காவுக்கு வந்து அங்கே குடியேறுவதற்குத் துணை செய்த கடவுளுக்கு நன்றிசெலுத்தும் வகையாக அமைந்தது. அந்த முதல் நன்றியறிதல் விழா 3 நாள்கள் நீடித்தது. அதில் 13 ஐரோப்பிய பயணிகளும் (*Pilgrims*) 90 பூர்வீக அமெரிக்க குடிமக்களும் கலந்துகொண்டு விருந்து உண்டனர். 

அவர்கள் உண்ட உணவில் மீன்கள், சிப்பி வகை மீன்கள், காட்டுக்கோழிகள் (வாத்து, தாறா, அன்னப் பறவை, வான்கோழி), மான் இறைச்சி, காட்டுப் பழங்கள், காய்கறிகள் (பூசணி, பீட்) மற்றும் பார்லி, கோதுமை ஆகியவை அடங்கியிருந்தன. மேலும், அவரை, மக்காச் சோளம், புடலை போன்றவையும் இருந்தன.

இக்காலக் கொண்டாட்டம்
--------------------

இன்று அமெரிக்க நன்றியறிதல் நாள் குடும்பங்களும் நண்பர்களும் ஒன்றுகூடி வந்து, விருந்து உண்ணும் விழாவாக உள்ளது. நாட்டின் பல பகுதிகளில் வாழ்கின்றவர்களும் தம் குடும்பத்திற்குச் சென்று, பெற்றோர் பிள்ளைகள், தாத்தா பாட்டி பேரப்பிள்ளைகள் என்று அனைவரும் குடும்பமாகக் கூடுவது சிறப்பு. 

விருந்துக்கு முன்னால் கடவுளுக்கு நன்றிசெலுத்தும் மன்றாட்டைச் சொல்லி வேண்டுதல் செய்வார்கள். விருந்தின்போது அல்லது அதன்பின் குடும்பத்தினர் ஒவ்வொருவரும் அந்த ஆண்டின்போது தாங்கள் பெற்றுக்கொண்ட அனைத்து நன்மைகளையும் நினைவுகூர்ந்து நன்றிகூறுவார்கள்.

கோவில்களில் வழிபாடு
-------------------

அமெரிக்காவில் கிறித்தவக் கோவில்களில் நன்றியறிதல் நாள் விழாக் கொண்டாடும் பொருட்டு சிறப்பு வழிபாடுகள் நிகழ்வதும் உண்டு.

2011ஆம் ஆண்டு நன்றியறிதல் நாள்
------------------------------

2011ஆம் ஆண்டு நன்றியறிதல் நாள் விழா, நவம்பர் மாதத்தின் நான்காம் வியாழக்கிழமையாகிய 24ஆம் நாள் நடைபெறுகிறது.

ஆதாரங்கள்
---------

1. ↑  நன்றியறிதல் விழா
**காரைநகர் பிரதேச செயலாளர் பிரிவு** என்பது இலங்கையின் யாழ்ப்பாண மாவட்டத்திலுள்ள பிரதேச செயலாளர் பிரிவுகளில் ஒன்றாகும். இப்பிரிவின் கீழ் 9 கிராம அலுவலர் பிரிவுகள் உள்ளன. அவை, காரைநகர் வடக்கு, காரைநகர் வடகிழக்கு, காரைநகர் கிழக்கு, காரைநகர் தென்கிழக்கு, காரைநகர் தெற்கு, காரைநகர் தென்மேற்கு, காரைநகர் மேற்கு, காரைநகர் வடமேற்கு மற்றும் காரைநகர் மத்தி என்பனவாகும். 2012ம் ஆண்டு சனத்தொகைக் கணக்கெடுப்பின் படி இங்கு 9,547 பேர் வசிக்கின்றனர்.

இன ரீதியான சனத்தொகை
-------------------

2012ம் ஆண்டு சனத்தொகைக் கணக்கெடுப்பின் படி இப்பிரதேச செயலாளர் பிரிவு இலங்கைத் தமிழர்களைப் பெரும்பான்மையாகக் கொண்டுள்ளது.



| இனப்பரம்பல் |
| --- |
| இனம் |  | சதவீதம் |
| இலங்கைத் தமிழர் |   | 99.88% |
| இந்தியத் தமிழர் |   | 0.09% |
| ஏனையோர் |   | 0.03% |

மத ரீதியான சனத்தொகை
-------------------

2012ம் ஆண்டு சனத்தொகைக் கணக்கெடுப்பின் படி இப்பிரதேச செயலாளர் பிரிவில் இந்துக்கள் பெரும்பான்மையினராக உள்ளதோடு கிறித்தவர்களும் சிறியளவில் உள்ளனர்.



| சமயங்கள் |
| --- |
| சமயம் |  | சதவீதம் |
| இந்துக்கள் |   | 95.83% |
| கத்தோலிக்கர் |   | 0.597% |
| ஏனைய கிறித்தவர் |   | 3.57% |

இவற்றையும் பார்க்கவும்
----------------------

* பிரதேச செயலாளர் பிரிவுகளின் பட்டியல் - வட மாகாணம், இலங்கை
* இலங்கையின் பிரதேச செயலகங்கள்

வெளியிணைப்புக்கள்
-----------------

* யாழ்ப்பாண மாவட்ட நிர்வாகப் பிரிவுகளைக் காட்டும் நிலப்படம்
**ஜில் ஜங் ஜக்** (Jil Jung Juk) என்பது 2016 ஆம் ஆண்டில் வெளிவந்த நகைச்சுவைத் தமிழ்த் திரைப்படம் ஆகும். இத்திரைப்படத்தினை தீராஜ் வைடி (Deeraj Vaidy) இயக்கினார். சித்தார்த், சனத் ரெட்டி, அவினாஷ் ரகுதேவன் ஆகியோர் இத்திரைப்படத்தின் முதன்மைக் கதாப்பாத்திரங்களாக நடித்துள்ளனர். சித்தார்த்தின் 25 ஆவது திரைப்படம் இதுவேயாகும். இத்திரைப்படத்திற்கு விஷால் சந்திரசேகர் இசையமைத்துள்ளார். இத்திரைப்படத்தின் படப்பிடிப்பாளர் ஸ்ரேயாஸ் கிருஷ்ணா ஆவார்.

நடிப்பு
-------

* சித்தார்த் - ஜில்
* அவினாஷ் ரகுதேவன் - ஜங்
* சனத் ரெட்டி - ஜக்
* நாசர்
* ராதாரவி
* ஆர். ஜே. பாலாஜி
* ஜாஸ்மின் பஸின்

தயாரிப்பு
---------

2015 ஆம் ஆண்டில் நடிகர் சித்தார்த், எனக்குள் ஒருவன் திரைப்படத்தின் படப்பிடிப்புக்கள் நிறைவடைந்த பின்னர், தனது சொந்தத் தயாரிப்பில் திரைப்படமொன்றைத் தயாரிக்க எண்ணினார். அதன்படி அத்திரைப்படத்திற்கு இயக்குநராக புதுமுக இயக்குநர் தீராஜ் வைடியை நியமிக்க முடிவுசெய்து, தன்னுடைய திரைப்படத்திற்கு நகைச்சுவைத் தலைப்பாக "ஜில் ஜங் ஜக்" எனும் தலைப்பிடலாம் எனவும் தீர்மானித்தார். 2015 ஆம் ஆண்டின் மே மாதத்தில் திரைப்படம் தயாரிப்பில் உள்ளதாக அறிவிக்கப்பட்டது. 1994 ஆம் ஆண்டில் வெளியிடப்பட்ட காதலன் எனும் திரைப்படத்தில் நடிகர் வடிவேலு பேசும் *ஜில் ஜங் ஜக்* ஓர் சிறு வசனத்தில் இருந்தே தலைப்பு தெரிவு செய்யப்பட்டது. ஜில் ஜங் ஜக் எனும் இத்தலைப்பு மூன்று நபர்களையும் விபரிப்பதாக அமைந்துள்ளது.

2015 ஆம் ஆண்டு ஒக்டோபர் மாதம் இயக்குநர் கார்த்திக் சுப்புராஜ் அவர்களால் இத்திரைப்படத்தின் உத்தியோகபூர்வ முதற் சுவரொட்டி வெளியிடப்பட்டது. இத்திரைப்படத்தில் "சூட் த குருவி" பாடல் வெளியாகிய சில தினங்களிலேயே பிரபல்யம் அடைந்தது.

மேற்கோள்கள்
-----------

1. ↑  "Siddharth acts without heroine". Movie Clickz. 2015-05-25. 2015-10-27 அன்று மூலம் பரணிடப்பட்டது. 2015-12-31 அன்று பார்க்கப்பட்டது.
2. ↑  "Siddharth's second film as producer is 'Jil Jung Juck'". The Indian Express. 2015-09-09. 2015-12-31 அன்று பார்க்கப்பட்டது.
3. ↑  "Jill Jung Juk (aka) Jill Jung Juck photos stills & images". Behindwoods.com. 2015-12-31 அன்று பார்க்கப்பட்டது.
4. ↑  paatu varigal (2015-11-10). "Shoot The Kuruvi Song Lyrics from Jil Jung Juk". Paatuvarigal.com. 2015-12-22 அன்று மூலம் பரணிடப்பட்டது. 2015-12-31 அன்று பார்க்கப்பட்டது.
5. ↑  "Casanova Jil Jung Juk Song Lyrics". Tamil Songs. 2015-12-28. 2015-12-31 அன்று பார்க்கப்பட்டது.
[*தொடர்பிழந்த இணைப்பு*]
**ஏ. பாலுசாமி** (*A. Baluchami*) ஓர் இந்திய அரசியல்வாதியும் முன்னாள் தமிழக சட்டமன்ற உறுப்பினரும் ஆவார். நிலக்கோட்டை தொகுதியில் இருந்து அண்ணா திராவிட முன்னேற்றக் கழக வேட்பாளராக 1977, 1984 ஆம் ஆண்டு தேர்தல்களில் வெற்றிபெற்று சட்டமன்ற உறுப்பினராகத் தேர்ந்தெடுக்கப்பட்டார். 1980 தேர்தலில் சமானநாயக்கர் தொகுதியிலும் அவர் தேர்ந்தெடுக்கப்பட்டார்.

மதுரை மாவட்டத்தில் சோழவந்தான் பஞ்சாயத்து நகரில் அழகுமலை மற்றும் வெள்ளையம்மாளுக்கு முதல் மகனாக 1941 ஆம் ஆண்டு செப்டம்பர் மாதம் 25 ஆம் தேதியன்று பாலுசாமி பிறந்தார். சங்க காலத்தில் இந்த நகரம் பாண்டியர்களுக்கு சொந்தமானதாகும். சோழனுக்கும் பாண்டிய அரசுகளுக்கும் இடையே நடந்த போர் காரணமாக இந்தப் பெயர் ஏற்பட்டது என்று ஒரு பிரபலமான உள்ளூர் கட்டுக்கதை உள்ளது. ஊடுருவிய சோழ மன்னன், வைகை ஆற்றின் மூலம் பாசனம் செய்யப்பட்ட கிராமத்தின் தீவிர விவசாயம் மற்றும் இயற்கை அழகைக் கண்டு, பயபக்தியையும் பிரமிப்பையும் பெற்றார். காவிரி டெல்டா பகுதியை நினைவுபடுத்தியதால் அவர் போரை கைவிட்டார். அப்போது அந்த ஊருக்கு சோழவந்தான் [சோழன்+வந்தான்] என்று பெயர் சூட்டப்பட்டது. உவந்தன் என்றால் தமிழில் அசத்தல். ஆக்கிரமிப்பு மன்னர் கிராமத்தையும் அதன் செழிப்பான விவசாய சாகுபடியையும் கண்டு, வரலாற்றுப் புகழ்பெற்ற தஞ்சை கிராமங்களை விட இங்கு விவசாயம் செழிப்பாக வளர்ந்ததாக புராணங்கள் கூறுகின்றன: மேலும் இந்த நகரத்தை "சின்ன தஞ்சை" என்றும் அழைத்தனர்.

மேற்கோள்கள்
-----------

1. ↑  "1977 Tamil Nadu Election Results, Election Commission of India" (PDF). 2016-03-04 அன்று மூலம் (PDF) பரணிடப்பட்டது. 2021-08-04 அன்று பார்க்கப்பட்டது.
2. ↑  "1984 Tamil Nadu Election Results, Election Commission of India" (PDF). 2018-11-13 அன்று மூலம் (PDF) பரணிடப்பட்டது. 2021-08-04 அன்று பார்க்கப்பட்டது.
3. ↑  "1980 Tamil Nadu Election Results, Election Commission of India" (PDF). 2018-07-13 அன்று மூலம் (PDF) பரணிடப்பட்டது. 2017-06-22 அன்று பார்க்கப்பட்டது.